Omnibus ad quos presentes littere pervenerint, Hugo, gerens vices domini Guidonis de Melloto, canonici Lingonensis et provisoris archidiaconatus Tornodori, salutem in Domino. Noveritis quod in nostra presencia constituti nobilis mulier domina Agnes, relicta Bartholomei de Cicom, militis, et dominus Milo, miles, filius dicte Agnetis, recognoverunt se vendidisse fratribus de Pontigniaco quicquid juris habebant supradicti Agnes et Milo in quandam domum suamque fuit defuncti Haym, sitam apud Tornodorum, juxta domum dictorum fratrum Pontiniac., et terram que est anterius et posterius, que dicte domui adjacet, pro quadraginta libris turon., de quibus suum habuerunt plenarium pagamentum a supradictis fratribus libere et pacifice in perpetuum possidendas... Actum, anno Domini Mº CCº XLº tercio, mense martio.